A on va néixer Iwan Rheon?
Iwan Rheon (Carmarthen, Gal·les, 13 de maig de 1985) és un actor britànic de teatre, cinema i televisió, a més de cantant i compositor. Es va fer conegut a partir dels seus papers de Simon Bellamy a la sèrie Misfits i de Ramsay Bolton a la sèrie Game of Thrones.
És fill d'Einir i de Rheon Tomos, i té un germà gran anomenat Aled. La seva família es traslladà a Cardiff quan ell tenia cinc anys, i amb 17 començà als escenaris en produccions de l'escola dramàtica i més tard debutà a la National Eisteddfod of Wales, abans d'anar-se'n a estudiar a la LAMDA.
La seva primera gran actuació fou a Eight Miles High el 2008 amb la Royal Court Theatre de Liverpool. Després fou escollit per interpretar el paper de Moritz Steifel a la producció londinenca del rock-musical guanyador d'un Premi Tony Spring Awakening. Iwan continuà interpretant aquest paper durant el gener del 2009 a la Lyric Hammersmith, i continuà quan l'espectacle fou transferit al Novello Theatre, que fou tancat el maig del 2009 (cinc mesos abans del que estava planejat). Amb aquest paper Iwan obtingué una nominació com a Millor Actor Secundari en un musical als What's On Stage Awards i guanyà el Premi Laurence Olivier el 2010 a la mateixa categoria.
Immediatament després de Spring Awakening, Rheon aconseguí un paper a la sèrie de televisió Misfits, on donà vida al nerviós i tímid Simon, qui obtingué el superpoder de la invisibilitat. La sèrie, transmesa per la cadena E4, fou descrita com «una mescla entre Skins i Heroes». El 20 de desembre del 2011, Rheon anuncià a través de twitter que havia deixat la sèrie, juntament amb la seva companya de repartiment Antonia Thomas.
Després d'acabar la primera temporada de Misfits, Rheon aconseguí el paper principal de la nova obra de John Osborne, The Devil Inside Him, al New Theatre Cardiff.
El juliol del 2012 se'n confirmà la participació en la tercera temporada de la sèrie Game of Thrones, on interpreta el paper d'en Ramsay Bolton.
A Carmarthen, Gal·les.